ขันนอตปลอด นายกฯสั่งเร่งแผนลงทุนน้ำ
นายกฯ สั่ง “ปลอดประสพ” เร่งทำโครงการลงทุนน้ำให้ชัดเจนภายใน 16 เม.ย.นี้
30 มี.ค. 2555

นายกฯ สั่ง “ปลอดประสพ” เร่งทำโครงการลงทุนน้ำให้ชัดเจนภายใน 16 เม.ย.นี้ 
นายอนุสรณ์ เอี่ยมสะอาด รองโฆษกประจำสำนักนายกรัฐมนตรี เปิดเผยว่า น.ส.ยิ่งลักษณ์ ชินวัตร นายกรัฐมนตรี สั่งการให้ นายปลอดประสพ สุรัสวดี รมว.วิทยาศาสตร์และเทคโนโลยี ประธานคณะกรรมการบริหารจัดการน้ำและอุทกภัย (กบอ.) จัดทำโครงการและงบประ มาณโครงการลงทุนน้ำอย่างละเอียดให้แล้วเสร็จภายในวันที่ 16 เม.ย.นี้ 
“นายกฯ กำชับให้คณะกรรมการ มีการประชุมทุกสัปดาห์ เพื่อให้โครง การมีความเป็นรูปธรรมภายในกลางเดือน เม.ย.นี้” นายอนุสรณ์ กล่าว
น.ส.ยิ่งลักษณ์ มอบหมายให้ นายนิวัฒน์ธำรง บุญทรงไพศาล รมต.ประจำสำนักนายกฯ รวบรวมสาระจากการดูงานโครงการลงทุนด้านน้ำที่ประเทศเกาหลีใต้ โดยเฉพาะประสบการณ์การจัดตั้งองค์การบริหารน้ำจัดการภัยพิบัติและอุทกภัยแบบเบ็ดเสร็จ หรือ “ซิงเกิล คอมมานด์” 
แหล่งข่าวจากคณะกรรมการยุทธศาสตร์เพื่อวางระบบการบริหารจัดการทรัพยากรน้ำ (กยน.) เปิดเผยว่า ได้รับการติดต่ออย่างไม่เป็นทางการจากเจ้าหน้าที่องค์การความร่วมมือระหว่างประเทศของญี่ปุ่น (ไจกา) โดยได้แสดงความรู้สึกว่ารัฐบาลไทยไม่ให้ความสนใจกับไจกาเท่าที่ควร ทั้งๆ ที่เป็นผู้ร่วมคิดแผนการลงทุนน้ำในไทยตั้งแต่ต้น